कार्यबोझ र विभागले माग गरेको विवरण समायमा नै नबुझाउँदा विगतमा उक्त निवेदन लामो समयसम्म प्रक्रियामा लैजान सकिएको थिएन । अहिले कर्मचारीको आन्तरिक व्यवस्थापन, लगनशीलता र मन्त्रालयको सहयोगले यो सम्भव भएको हो । साथै प्रवद्र्धकलाई पनि हामीले निश्चित समय दिई नपुग विवरण बुझाउन लगाउने हुनाले उनीहरूबाट पनि अहिले समयमा नै विवरण प्राप्त हुने गरेको छ । यसअघि २०७१ सालदेखिका विद्युत् उत्पादनको सर्वेक्षण स्वीकृतिका दरखास्तहरू थिए । २०५० सालदेखिका १ मेगावाटभन्दा साना विद्युत् उत्पादनको सर्वेक्षण जानकारी स्वीकृत गराएर निर्माण नगरी बसेका १ सय ७४ वटा आयोजना थिए । यी सबै खालका पुराना अनिर्णीत फायललाई हामीले क्लियर गरेका छौं ।
